ΚΑΝΟΝΙΣΜΟΣ (ΕΚ) αριθ. 2431/96 ΤΗΣ ΕΠΙΤΡΟΠΗΣ της 17ης Δεκεμβρίου 1996 για καθορισμό των τιμών αναγωγής των αλιευτικών προϊόντων για την περίοδο 1997 (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε από τον κανονισμό (ΕΚ) αριθ. 3318/94 (2), και ιδίως το άρθρο 22 παράγραφος 6 πρώτο εδάφιο και το άρθρο 23 παράγραφος 5,

Εκτιμώντας:

ότι το άρθρο 22 παράγραφος 1 του κανονισμού (ΕΟΚ) αριθ. 3759/92 προβλέπει, μεταξύ άλλων, τον ετήσιο καθορισμό ανά κατηγορία προϊόντων, των τιμών αναγωγής που ισχύουν για την Κοινότητα, για τα προϊόντα που εμφαίνονται στα παραρτήματα Ι, ΙΙ και ΙΙΙ, στο παράρτημα IV μέρος Β και στο παράρτημα V αυτού του κανονισμού, με την επιφύλαξη των διαδικασιών διαβούλευσης που προβλέπονται για ορισμένα προϊόντα στα πλαίσια της ΓΣΔΕ 7

ότι το άρθρο 23 παράγραφος 1 του κανονισμού (ΕΟΚ) αριθ. 3759/92 προβλέπει, μεταξύ άλλων, τη δυνατότητα να καθορίζονται, προ της ενάρξεως κάθε περιόδου εμπορίας, οι τιμές αναγωγής για τα προϊόντα που αναφέρονται στο παράρτημα IV μέρος Α 7

ότι το άρθρο 22 παράγραφος 2 του κανονισμού (ΕΟΚ) αριθ. 3759/92 προβλέπει ότι, για τα προϊόντα που απαριθμούνται στο παράρτημα Ι μέρη Α, Δ και Ε του ίδιου κανονισμού, η τιμή αυτή είναι ίση αντίστοιχα με την τιμή αποσύρσεως, ή την τιμή πωλήσεως που καθορίζεται σύμφωνα με το άρθρο 11 παράγραφος 1 και το άρθρο 13 του εν λόγω κανονισμού 7

ότι οι κοινοτικές τιμές απόσυρσης και πώλησης των εν λόγω προϊόντων καθορίζονται για την αλιευτική περίοδο 1997 από τον κανονισμό (ΕΚ) αριθ. 2427/96 της Επιτροπής (3) 7

ότι, για τα προϊόντα που απαριθμούνται στο παράρτημα Ι μέρη Β και Γ και στο παράρτημα IV μέρος Β του κανονισμού (ΕΟΚ) αριθ. 3759/92 οι τιμές αναγωγής καθορίζονται βάσει του μέσου όρου των τιμών αναγωγής νωπού προϊόντος και βάσει των εξόδων μεταποιήσεως και της ανάγκης να εξασφαλιστεί μια σχέση τιμών που θα ανταποκρίνεται στην κατάσταση της αγοράς 7

ότι, για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 3759/92, οι τιμές αναγωγής πρέπει να εξαχθούν από τις τιμές προσανατολισμού, βάσει του επιπέδου της τιμής που λαμβάνεται υπόψη, για την εφαρμογή των μέτρων παρεμβάσεως για τα προϊόντα που αναφέρονται στο άρθρο 16 παράγραφος 1 του ίδιου κανονισμού και καθορίζονται με βάση την κατάσταση της αγοράς αυτών των προϊόντων 7

ότι, για τους τόνους των ειδών Thunnus και Euthynnus που απαριθμούνται στο παράρτημα ΙΙΙ του κανονισμού (ΕΟΚ) αριθ. 3759/92, οι τιμές αναγωγής καθορίζονται βάσει του σταθμισμένου μέσου όρου των τιμών «ελεύθερο στα σύνορα» που διαπιστώθηκαν στις πιο αντιπροσωπευτικές αγορές κρατών μελών κατά τα τρία προηγούμενα χρόνια 7

ότι, για τους κυπρίνους και τους σολομούς που αναφέρονται στο παράρτημα IV μέρος Α του κανονισμού (ΕΟΚ) αριθ. 3759/92, οι τιμές αναγωγής καθορίζονται βάσει του μέσου όρου των τιμών στην παραγωγή που διαπιστώθηκαν τα τρία έτη που προηγούνται της ημερομηνίας καθορισμού της τιμής αναγωγής για ένα προϊόν του οποίου τα εμπορικά χαρακτηριστικά και οι αντιπροσωπευτικές ζώνες παραγωγής έχουν καθοριστεί από τον κανονισμό (ΕΟΚ) αριθ. 2210/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 843/95 (5) 7

ότι, για τα κατεψυγμένα και αλατισμένα προϊόντα που εμφαίνονται στο παράρτημα V του κανονισμού (ΕΟΚ) αριθ. 3759/92, για τα οποία δεν καθορίστηκε τιμή αναγωγής για το νωπό προϊόν, οι τιμές αναγωγής καθορίζονται βάσει της τιμής αναγωγής που εφαρμόζεται σε ένα εμπορικά ανάλογο νωπό προϊόν 7 ότι, λόγω του όγκου και των προϋποθέσεων εισαγωγής ορισμένων αλατισμένων και κατεψυγμένων προϊόντων, δεν είναι απαραίτητο να καθοριστεί, επί του παρόντος, τιμή αναγωγής για τα εν λόγω προϊόντα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές αναγωγής, για την περίοδο 1997, των προϊόντων που εμφαίνονται στα παραρτήματα Ι, ΙΙ και ΙΙΙ, στο παράρτημα IV μέρος Α και μέρος Β και στο παράρτημα V του κανονισμού (ΕΟΚ) αριθ. 3759/92, καθορίζονται όπως αναφέρεται στο παράρτημα.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1996.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 388 της 31. 12. 1992, σ. 1.

(2) ΕΕ αριθ. L 350 της 31. 12. 1994, σ. 15.

(3) Βλέπε σελίδα 4 της παρούσας Επίσημης Εφημερίδας.

(4) ΕΕ αριθ. L 197 της 6. 8. 1993, σ. 8.

(5) ΕΕ αριθ. L 85 της 19. 4. 1995, σ. 13.

ΠΑΡΑΡΤΗΜΑ

1. Τιμή αναφοράς για τα προϊόντα του παραρτήματος Ι σημεία Α, Δ και Ε του κανονισμού (ΕΟΚ) αριθ. 3759/92

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

2. Τιμές αναγωγής για τα προϊόντα που αναφέρονται στο παράρτημα ΙΙ του κανονισμού (ΕΟΚ) αριθ. 3759/92

>ΘΕΣΗ ΠΗΝΑΚΑ>

3. Τιμή αναγωγής για τα προϊόντα του παραρτήματος ΙΙΙ του κανονισμού (ΕΟΚ) αριθ. 3759/92

Τόνοι (Thunnus), λίστας ή μπονίτες με ριγωτή κοιλιά [Euthynnus (Katsuwonus) pelamis] και άλλα είδη του γένους Euthynnus, νωποί, διατηρημένοι με απλή ψύξη ή κατεψυγμένοι που προορίζονται για τη βιομηχανική παραγωγή των προϊόντων που περιλαμβάνονται στον κωδικό ΣΟ 1604:

>ΘΕΣΗ ΠΗΝΑΚΑ>

4. Τιμή αναγωγής για ορισμένα προϊόντα που περιλαμβάνονται στο παράρτημα IV μέρος Α του κανονισμού (ΕΟΚ) αριθ. 3759/92

>ΘΕΣΗ ΠΗΝΑΚΑ>

5. Τιμή αναγωγής για ορισμένα κατεψυγμένα και αλάτιστα προϊόντα του παραρτήματος IV στοιχείο Β και του παραρτήματος V του κανονισμού (ΕΟΚ) αριθ. 3759/92

Προϊόντα που υπάγονται στους κωδικούς ΣΟ 0303 και 0304:

>ΘΕΣΗ ΠΗΝΑΚΑ>

(1) Οι κατηγορίες σχετικά με τη φρεσκότητα, το μέγεθος και την παρουσίαση είναι εκείνες που ορίζονται κατ' εφαρμογή του άρθρου 2 του κανονισμού (ΕΟΚ) αριθ. 3759/92.